માણાનું નામ મૂળ તો ભગવાન શિવના પરમભક્ત મણિભદ્ર દેવના નામ પરથી પડેલ છે. અહીંની પરમોત્તમ ભૂમિ શ્રાપમુક્ત હોવાનું માનવામાં આવે છે. આથી જ કહેવાય છે કે, અહીં આવનાર શ્રધ્ધાળુના તમામ પાપ નાશ પામે છે. માણા ઉત્તુંગ પહાડીઓમાં વસેલ હોઇ અહીઁ પ્રકૃતિ સોળે કળાએ નાંગરી છે. વળી, અહીં અમુક દર્શનીય પૌરાણિક સ્થળ પણ આવેલ છે. ગામમાં પ્રવેશતા જ પ્રથમ ગણેશ ગુફા નજરે ચડે છે. જેની પાછળ એક રોચક પૌરાણિક કથા રહેલી છે.